[image: A black background with green letters

Description automatically generated]

Iepirkums “Krāslavas klientu apkalpošanas centra ēkas jumta seguma daļēja atjaunošana”,
identifikācijas numurs CSDD 2026/48




APSTIPRINĀTS 
Iepirkuma komisijas 
2026. gada 15. jūlija sēdē











IEPIRKUMA


“Krāslavas klientu apkalpošanas centra ēkas jumta seguma daļēja atjaunošana”

identifikācijas numurs CSDD 2026/48


NOLIKUMS

		











Rīga
2026. gads


1. VISPĀRĪGĀ INFORMĀCIJA
1.1. [bookmark: _Hlk126756653]Termini un saīsinājumi:
1) Pasūtītājs vai CSDD:
Valsts akciju sabiedrība “Ceļu satiksmes drošības direkcija”, 
reģistrācijas numurs 40003345734.
Adrese: Sergeja Eizenšteina iela 6, Rīga, LV-1079.
Pasūtītāja pircēja profila adrese (URL):
 https://www.eis.gov.lv/EKEIS/Supplier/Organizer/284.
2) Iepirkums – “Krāslavas klientu apkalpošanas centra ēkas jumta seguma daļēja atjaunošana”, identifikācijas numurs CSDD 2026/48;
3) Komisija – ar CSDD valdes lēmumu apstiprināta Iepirkuma komisija;
4) Apakšuzņēmējs – pretendenta nolīgta persona vai savukārt tās nolīgta persona, kura sniedz pakalpojumus Iepirkuma līguma izpildei;
5) EIS – Elektronisko iepirkumu sistēmas e-konkursu apakšsistēma tīmekļvietnē https://www.eis.gov.lv/EKEIS/Supplier/Procurement/177358, kurā pieejama Iepirkuma dokumentācija;
6) GDPR – Eiropas Parlamenta un Padomes 2016. gada 27. aprīļa regula Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula);
7) Līgums – publisks būvdarbu līgums atbilstoši nolikuma 2.1. punktā noteiktajam Iepirkuma priekšmetam; 
8) Nolikums – Iepirkuma nolikums;
9) Būvdarbi – atbilstoši nolikuma 2.1. punktā noteiktajam Iepirkuma priekšmetam;
10) Piegādātājs – fiziskā vai juridiskā persona, šādu personu apvienība jebkurā to kombinācijā, kas piedāvā tirgū sniegt pakalpojumus;
11) PIL – Publisko iepirkumu likums;
12) Pretendents – piegādātājs, kurš ir iesniedzis piedāvājumu;
13) [bookmark: _Hlk178676132]PVN – pievienotās vērtības nodoklis.
1.2. Iepirkuma metode – iepirkums PIL 9. panta kārtībā.
1.3. Informācijas sniegšana par Iepirkumu:
1.3.1. Ar Nolikumu un tā pielikumiem var iepazīties EIS.
1.3.2. Ja Pretendents ir laikus pieprasījis papildu informāciju par Nolikumā iekļautajām prasībām, Komisija to sniedz triju darbdienu laikā, bet ne vēlāk kā četras dienas pirms piedāvājuma iesniegšanas termiņa beigām. Sagatavoto papildu informāciju Komisija ievieto EIS. 
1.3.3. Informācijas apmaiņa starp Piegādātāju un Komisiju Iepirkuma ietvaros notiek latviešu valodā rakstiski EIS vai pa e-pastu.
1.3.4. Laikā no piedāvājumu atvēršanas līdz rezultātu paziņošanai Komisija nesniedz informāciju par piedāvājumu vērtēšanas procesu. 
1.3.5. Komisijas kontaktpersona – Komisijas sekretāre Kristīne Megne, tālr. +371 28301457, e-pasta adrese: iepirkumi@csdd.gov.lv.


2. INFORMĀCIJA PAR IEPIRKUMA PRIEKŠMETU
2.1. Iepirkuma priekšmets: Krāslavas klientu apkalpošanas centra ēkas jumta seguma daļēja atjaunošana atbilstoši tehniskajā specifikācijā (Nolikuma 1. pielikums) izvirzītajām prasībām, būvdarbu apjomiem (6. pielikums) un Līguma noteikumiem (Nolikuma 7. pielikums).
2.2. Galvenais CPV kods: 45000000-7 (celtniecības darbi), 45261210-9 (jumta seguma uzklāšana).
2.3. Iepirkuma priekšmets nav sadalīts daļās, jo būvdarbi ir tehnoloģiski un organizatoriski savstarpēji cieši saistīti un jāveic vienotā secībā vienā objektā, nodrošinot tā nepārtrauktu darbību. 
2.4. Objekts: Krāslavas klientu apkalpošanas centrs, Indras iela 28c, Krāslava, LV-5601.
2.5. Līguma izpildes termiņš ne ilgāk kā divi mēneši no Līguma noslēgšanas dienas.
2.6. Plānotā līgumcena līdz 10 000,00 EUR bez PVN.
2.7. Būvdarbi veicami, netraucējot Krāslavas klientu apkalpošanas centra darbību. Būvdarbi, kuru veikšana var ietekmēt klientu apkalpošanas centra darbību, veicami ārpus klientu apkalpošanas centra darba laika.
2.8. Būvdarbu garantijas termiņš: 24 (divdesmit četri) kalendārie mēneši atbilstoši Līguma noteikumiem. 
2.9. Objekta apskate – lai izvērtētu būvdarbu specifiku, apjomu un būvdarbu izmaksas, Pretendents pirms piedāvājuma iesniegšanas var veikt attiecīgā objekta apsekošanu dabā. Apskates laiki iepriekš jāsaskaņo ar Kasparu Aksenoku, tālr. Nr. +371 29266488, kaspars.aksenoks@csdd.gov.lv. Objekta apskate nav obligāta.

3. [bookmark: _Hlk172121453]PIEDĀVĀJUMA IESNIEGŠANA UN ATVĒRŠANA 
3.1. Piedāvājumu iesniedz elektroniski EIS līdz EIS noteiktajam termiņam.
3.2. Piedāvājumu atvēršanas procesam var sekot līdzi tiešsaistē EIS.
3.3. Ja piedāvājuma datu aizsardzībai Pretendents šifrējis piedāvājumu, Pretendents ne vēlāk kā 15 minūtes pēc piedāvājumu iesniegšanas termiņa beigām iesniedz Komisijai elektronisko atslēgu ar paroli šifrētā dokumenta atvēršanai vai šajā laikā pats atšifrē piedāvājumu.
3.4. Pēc piedāvājumu atvēršanas sanāksmes beigām EIS ir pieejams EIS izveidots Pretendentu un to iesniegto piedāvājumu cenu apkopojums.
3.5. Ārpus EIS e-konkursu apakšsistēmas iesniegtu piedāvājumu Komisija atzīs par neatbilstošu un noraidīs.

4. VISPĀRĪGĀS PRASĪBAS, IZSLĒGŠANAS NOSACĪJUMI,  PRETENDENTU ATLASES PRASĪBAS, TEHNISKAIS PIEDĀVĀJUMS, FINANŠU PIEDĀVĀJUMS UN IESNIEDZAMIE DOKUMENTI
	[bookmark: _Hlk171594561]Nr. p.k.
	Prasība
	Iesniedzamais dokuments

	4.1. 
	Vispārīgi

	4.1.1.
	Pretendents piekrīt dalībai Iepirkumā atbilstoši Nolikuma prasībām.
	Pieteikums saskaņā ar Nolikuma 2. pielikuma veidni.

	4.1.2.
	Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām.
Prasība attiecas arī uz visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmēju (ja Pretendents piesaista apakšuzņēmēju).
	Par Latvijas Republikā reģistrēta Pretendenta reģistrāciju atbilstoši normatīvo aktu prasībām Komisija pārliecinās Uzņēmumu reģistra datubāzē. 
Ārvalstī reģistrēts Pretendents iesniedz attiecīgās valsts kompetentās institūcijas izsniegtu dokumentu, kas apliecina, ka Pretendents ir reģistrēts atbilstoši tās valsts normatīvo aktu prasībām. Ja tāda nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas numuru un reģistrācijas datumu, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	4.1.3.
	Pretendenta pārstāvim, kas parakstījis piedāvājuma dokumentus, ir pārstāvības tiesības.
Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara, pieteikumu paraksta katras personas, kas iekļauta piegādātāju apvienībā, pārstāvis ar pārstāvības tiesībām.
	Komisija pārliecinās par Latvijas Republikā reģistrēta Pretendenta pārstāvja pārstāvības tiesībām Uzņēmumu reģistra datubāzē. 
Ja piedāvājumu paraksta Pretendenta pilnvarotā persona, piedāvājumā iekļauj dokumentu, kas apliecina attiecīgās personas pārstāvības tiesības.


	4.1.4.
	Pretendents var balstīties uz citu personu iespējām, ja šī persona sniegs pakalpojumus, kuru izpildei attiecīgās iespējas ir nepieciešamas, neatkarīgi no savstarpējo attiecību tiesiskā rakstura. 

	Personas, uz kuras tehniskajām un profesionālajām iespējām Pretendents balstās, rakstisks apliecinājums vai vienošanās par piedalīšanos Iepirkumā, kā arī apliecinājums vai vienošanās nodot Pretendenta rīcībā Līguma izpildei nepieciešamos resursus gadījumā, ja ar Pretendentu noslēdz Līgumu, norādot kādi resursi un kādā veidā nodos Līguma izpildei.

	4.1.5.
	Ja piedāvājumu iesniedz piegādātāju apvienība vai personālsabiedrība, piedāvājuma dokumentus paraksta atbilstoši piegādātāju savstarpējās vienošanās noteikumiem.
10 darbdienu laikā pēc paziņojuma par Līguma slēgšanas tiesību piešķiršanu saņemšanas piegādātāju apvienība pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu.
 
	Starp piegādātāju apvienības dalībniekiem vai personālsabiedrības biedriem noslēgta vienošanās, kas ir juridiski saistoša visiem piegādātāju apvienības dalībniekiem vai personālsabiedrības biedriem. 
Vienošanās iekļauj šādu informāciju:
a) piegādātāju apvienības dibināšanas mērķis un vienošanās spēkā esamības termiņš;
b) katra apvienības dalībnieka paredzamā Līguma daļa, tiesības un pienākumi;
c) informācija par piegādātāju apvienības vadošo dalībnieku;
d) pilnvarojums dalībniekam vai personai, kura Iepirkumā tiesīga rīkoties visu apvienības dalībnieku vārdā;
e) apliecinājums, ka 10 darbdienu laikā pēc paziņojuma par Līguma slēgšanas tiesību piešķiršanu piegādātāju apvienība izveidosies pēc savas izvēles atbilstoši noteiktam juridiskam statusam vai noslēgs sabiedrības līgumu, vienojoties par apvienības dalībnieku atbildības sadalījumu.

	4.1.6.
	Pretendents norāda visus Apakšuzņēmējus, kuru sniedzamo pakalpojumu vērtība ir vismaz 10 000 EUR,  un tiem nododamās Līguma daļas.
	a) Apakšuzņēmēju saraksts, aizpildot pieteikumu saskaņā ar Nolikuma 2. pielikuma veidni;
b) Apakšuzņēmēja apliecinājums saskaņā ar Nolikuma 3. pielikuma veidni.

	4.2. 
	Pretendentu izslēgšanas iemesli

	4.2.1.
	Komisija izslēdz Pretendentu no dalības Iepirkumā PIL 42. panta otrās daļas 1., 2., 3., 4., 11. punktā noteiktajos gadījumos.
Izslēgšanas iemesli attiecas arī uz jebkuru no šādām personām:
a) uz personālsabiedrības biedru, ja Pretendents ir personālsabiedrība;
b) uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām;
c) uz Apakšuzņēmēju, kura sniedzamo pakalpojumu vērtība ir vismaz 10 000 EUR.
Pasūtītājs izslēgšanas iemeslu pārbaudi neattiecina uz personu, kurai Pretendentā ir izšķirošā ietekme uz līdzdalības pamata normatīvo aktu par koncerniem izpratnē, kā arī uz Pretendenta patieso labuma guvēju.
	Komisija veic pārbaudi PIL 42. pantā noteiktajā kārtībā attiecībā uz Pretendentu, kuram būtu piešķiramas Līguma slēgšanas tiesības. Ja Komisija konstatē PIL 42. panta otrās daļas izslēgšanas gadījumus, tā rīkojas PIL 42. un 43. pantā noteiktajā kārtībā.



	4.2.2.
	Komisija izslēdz Pretendentu no dalības Iepirkumā Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos.
	Komisija veic pārbaudi Starptautisko un Latvijas Republikas nacionālo sankciju likuma 11.¹ panta pirmajā, trešajā, ceturtajā daļā noteiktajā kārtībā.


	4.2.3.
	Komisija izslēdz Pretendentu no dalības Iepirkumā, ja uz Pretendentu attiecināmas 2022. gada 8. aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5. k panta 1. punkta b) apakšpunktā noteiktās sankcijas.
	Komisija pārliecinās publiskojamo datu bāzē “Lursoft”.

	4.3. 
	Pretendenta tehniskās un profesionālās spējas

	4.3.1.
	Pretendents ir reģistrēts Latvijas Republikas Būvkomersantu reģistrā vai līdzvērtīgā, atbilstošā sfērā ārvalstu reģistrā, ja to paredz normatīvie akti.
Prasība attiecas arī uz visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī personas (t.sk. apakšuzņēmējiem), uz kuru iespējām Pretendents balstās.
Pretendentam, tā apakšuzņēmējiem un personām, uz kuru iespējām Pretendents balstās, uz pakalpojuma uzsākšanas brīdi jābūt reģistrētam Latvijas Republikas Būvkomersantu reģistrā.

	Ārvalstī reģistrēts Pretendents iesniedz attiecīgās valsts normatīvajos aktos paredzētajā kārtībā veiktas reģistrācijas faktu apliecinošu dokumentu (kompetentas institūcijas izsniegta licence, sertifikāts vai cits līdzvērtīgs dokuments, ja attiecīgās valsts normatīvie tiesību akti paredz profesionālo reģistrāciju, licences, sertifikātu vai citu līdzvērtīgu dokumentu iesniegšanu) vai norāda publiski pieejamu resursu, kur Pasūtītājs varēs pārliecināties par ārvalstu piegādātāja reģistrācijas faktu.
Pretendents, kas nav reģistrēts Latvijas Republikas Būvkomersantu reģistrā, iesniedz apliecinājumu, ka gadījumā, ja tam piešķirs Līguma slēgšanas tiesības, līdz Līguma slēgšanas dienai reģistrēsies Latvijas Republikas Būvkomersantu reģistrā.
Piegādātāju apvienība iesniedz apliecinājumu, ka gadījumā, ja tai piešķir Līguma slēgšanas tiesības, tā līdz Līguma slēgšanas dienai noformēsies atbilstoši noteiktam juridiskam statusam un reģistrēsies Latvijas Republikas Būvkomersantu reģistrā.
Latvijas Republikas Būvkomersantu reģistrā reģistrētam Pretendentam, tā piesaistītajiem apakšuzņēmējiem, piegādātāju apvienībai vai personālsabiedrībai kā Pretendenta dalībniekam, dokuments nav jāiesniedz, Komisija pārbaudīs informāciju Latvijas Republikas Būvkomersantu reģistrā.

	4.3.2.
	Iepriekšējos piecos gados (no 2021. gada 1. janvāra līdz piedāvājumu iesniegšanas termiņa beigām) Pretendentam  ir pieredze būvdarbu veikšanā kā galvenajam būvdarbu veicējam[footnoteRef:1] vismaz divos objektos, kur katrs no objektiem atbilst visām šādām prasībām zemāk: [1:  Galvenais būvdarbu veicējs – būvdarbu veicējs, kas piesaista citus atsevišķus būvdarbu veicējus, noslēdzot attiecīgus līgumus, un kura pienākums ir realizēt objektu dabā atbilstoši būvprojektam.] 

4.3.2.1. katrā objektā veikti  jumta seguma atjaunošanas/ jumta pārbūves  būvdarbi;
4.3.2.2. būvdarbi ir pabeigti un objekts pieņemts ekspluatācijā/ būvdarbus ir pieņēmis pasūtītājs.
Pretendenti, kas dibināti vēlāk, uzrāda atbilstošo pieredzi par nostrādāto laiku. 
Ja piedāvājumu iesniedz piegādātāju apvienība, prasība attiecināma uz piegādātāju apvienības kopējo pieredzi.
Ja Pretendents balstās uz citu personu iespējām, tad Pretendentam un personām, uz kura iespējām Pretendents balstās, kopā vai atsevišķi jāatbilst šajā punktā noteiktajai prasībai.
	Pretendents iesniedz:
1) pieredzes apliecinājumu saskaņā ar Nolikuma 4. pielikuma veidni;
2) atsauksmi vai citu dokumentu, kas apliecina Pretendenta pieredzes aprakstā norādīto informāciju.


	4.3.3.
	[bookmark: _Hlk77156109]Pretendenta rīcībā Iepirkuma līguma izpildei ir atbildīgais būvdarbu vadītājs, kuram ir spēkā esošs būvprakses sertifikāts ēku būvdarbu vadīšanā un kuram iepriekšējo piecu gadu (2021., 2022., 2023., 2024., 2025.gadā un līdz piedāvājuma iesniegšanas brīdim) laikā ir pieredze vismaz divu objektu būvdarbu vadīšanā, kur katrā objektā veiktie būvdarbi atbilst visām šādām prasībām:   
4.3.3.1. katrā objektā veikti  jumta seguma atjaunošanas/ jumta pārbūves  būvdarbi;
4.3.3.2. būvdarbi ir pabeigti un objekts pieņemts ekspluatācijā/ būvdarbus ir pieņēmis pasūtītājs.
	a) sertifikāta spēkā esamību Komisija pārbauda Būvniecības informācijas sistēmā www.bis.gov.lv;
b) būvdarbu vadītāja apliecinājums, saskaņā ar Nolikuma 5. pielikumu;
c) atsauksmi vai citu dokumentu, kas apliecina speciālista pieredzes aprakstā norādīto informāciju.

	4.4.
	Tehniskais piedāvājums

	4.4.1.
	Tehniskais piedāvājums
	4.4.1.1. Pretendents, iesniedzot pieteikumu Iepirkumā, ar tā parakstīšanu apliecina, ka piekrīt veikt visus Tehniskajā specifikācijā noteiktos būvdarbus atbilstoši visām Tehniskajā specifikācijā izvirzītajām prasībām un darbu apjomu sarakstam. Pretendents apliecina, ka  būvdarbi  tiks veikti atbilstoši Latvijas Republikas spēkā esošo normatīvo aktu prasībām.
4.4.1.2. Pretendents ir tiesīgs papildus pievienot:
a) vides vadības sistēmas sertifikātu (ISO 14001) vai līdzvērtīgu sertifikātu, ja tāds ir. Prasība nav obligāta, bet tiks vērtēta atbilstoši Iepirkuma nolikumā noteiktā saimnieciski izdevīgākā piedāvājuma vērtēšanas kritērija ietvaram;
b) arodveselības un darba drošības vadības sistēmas sertifikātu (ISO 45001) vai līdzvērtīgu sertifikātu, ja tāds ir. Prasība nav obligāta, bet tiks vērtēta atbilstoši Iepirkuma nolikumā noteiktā saimnieciski izdevīgākā piedāvājuma vērtēšanas kritērija ietvaram;
c) kvalitātes vadības sistēmas sertifikātu (ISO 9001) vai līdzvērtīgu sertifikātu, ja tāds ir. Prasība nav obligāta, bet tiks vērtēta atbilstoši Iepirkuma nolikumā noteiktā saimnieciski izdevīgākā piedāvājuma vērtēšanas kritērija ietvaram.

	4.5. 
	Finanšu piedāvājums

	4.5.1.
	Finanšu piedāvājumā norādītajās cenās iekļauj visas ar iepirkuma priekšmetu saistītās izmaksas, tajā skaitā nodokļus un nodevas, izņemot PVN, netieši saistītās izmaksas un iespējamos riskus, kas saistīti ar tirgus cenu svārstībām Līguma izpildes laikā. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā, slēdzot Līgumu un tā darbības laikā.
	Finanšu piedāvājums saskaņā ar 6. pielikuma veidni.

EIS ievadlaukā norāda kopējo piedāvāto līgumcenu (finanšu piedāvājuma pozīcija “Kopējā piedāvātā līgumcena”).
Nesakritību gadījumā starp EIS ievadlaukā un finanšu piedāvājumā norādīto cenu noteicošā ir finanšu piedāvājumā norādītā cena.


	4.5.2.
	Visas piedāvājumā ietvertās cenas norāda EUR bez PVN ar divām decimālajām zīmēm aiz komata. Ja Pretendents nav norādījis divas decimālzīmes aiz komata, Komisija uzskata, ka nenorādītās decimālzīmes ir nulle.
	

	4.5.3.
	Būvdarbu apjomu tāmes jāsagatavo, ievērojot būvnormatīvu LBN 501-17 un citus saistošos spēkā esošos normatīvos aktus. Būvdarbu apjomu tāmēs jābūt iekļautiem visiem darbu veidiem un pilnam izmaksu sastāvam, kāds nepieciešams katram darbu veidam. Ja Būvdarbu apjomu sarakstos (6.pielikumā) norādītie apjomi vai darbu sastāvs atšķiras no Nolikuma 1. pielikumā norādītajiem, pretendenta pienākums ir par to paziņot Komisijai, kura, sniedzot atbildes, norādīs pareizo darba sastāvu un apjomus, tā nodrošinot iespēju saņemt no visiem pretendentiem savstarpēji salīdzināmus piedāvājumus. 
	

	4.5.4.
	Ja būvdarbu apjomu tāmēs (Nolikuma 6.pielikums) norādīti konkrēta ražotāja materiāli, pretendents var  piedāvāt ekvivalentu izstrādājumu, bet tam piedāvājumā ir jāiesniedz pierādījumi (tehniskā dokumentācija) par piedāvātā materiāla atbilstību tehniskajā specifikācijā norādītajam izstrādājumam. Ekvivalence tiks noteikta, vadoties pēc tehniskajā specifikācijā norādītā izstrādājuma datiem, tehnisko parametru un  funkcionālo īpašību atbilstības pasūtītāja vajadzībām.
	

	4.5.5.
	Finanšu piedāvājums jāiesniedz excel formātā.
	

	4.5.6.
	Pretendents var iesniegt tikai vienu finanšu piedāvājumu par pilnu iepirkuma priekšmeta apjomu.
	



5. PRASĪBAS PIEDĀVĀJUMA IESNIEGŠANAI UN NOFORMĒJUMAM
Pretendents izstrādā un iesniedz piedāvājumu EIS šādā kārtībā:
5.1. aizpilda Nolikumam pievienotās veidnes atbilstoši Nolikuma prasībām (Microsoft Office 2010 vai jaunākas programmatūras versija) un EIS norādītajam elektroniskā dokumenta formātam (DOCX, ODT, XLSX, PDF u.c.);
5.2. Pretendents atbild par sagatavoto un EIS pievienoto datņu atvēršanas un nolasīšanas iespējām;
5.3. Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus;
5.4. Visus piedāvājumu veidojošos dokumentus pretendents izstrādā elektroniski latviešu valodā un noformē saskaņā ar Dokumentu juridiskā spēka likumu un Elektronisko dokumentu likumu;
5.5. dokumentiem svešvalodā (piemēram, ārvalstu publisko reģistru izsniegtie dokumenti) Pretendents pievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
5.6. izziņas un citus dokumentus, kurus PIL noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas. Ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu;
5.7. Pretendents paraksta piedāvājumu ar drošu elektronisko parakstu vai ar piedāvāto EIS parakstu. Ja Pretendents ir ārvalstnieks un piedāvājums vai kāds no piedāvājuma dokumentiem parakstīts ar drošu elektronisko parakstu, Pretendents norāda vietni (saiti), kur ir iespējams bez maksas un bez speciālas programmas uzstādīšanas uz datora verificēt (pārbaudīt) paraksta īstumu;
5.8. Pretendents ar vienu drošu elektronisko parakstu vai ar EIS piedāvāto elektronisko parakstu var parakstīt visus piedāvājuma dokumentus kā vienu kopumu;
5.9. ārvalsts iestāžu izdoto dokumentu īstuma apliecināšanu nosaka vairākas konvencijas un starpvalstu līgumi, kā arī Dokumentu legalizācijas likums un Publisku dokumentu legalizācijas noteikumi. Informāciju skatīt Latvijas Republikas Ārlietu ministrijas tīmekļvietnē: http://www.mfa.gov.lv/konsulara-informacija/dokumentu-apliecinasana-ar-apostille-un-legalizacija.

6. PIEDĀVĀJUMU VĒRTĒŠANAS KĀRTĪBA
6.1. Komisija slēgtā sēdē izvērtē iesniegto piedāvājumu noformējumu, veic Pretendentu atlasi, piedāvājumu atbilstības pārbaudi, pretendentu izslēgšanas iemeslu pārbaudi un lemj par Līguma slēgšanas tiesību piešķiršanu.
6.2. Piedāvājumu noformējuma pārbaude
6.2.1. Komisija izvērtē, vai piedāvājums sagatavots un noformēts atbilstoši Nolikuma 4.1. punktā noteiktajām vispārīgajām prasībām un 5. punktā noteiktajām piedāvājuma noformējuma prasībām un pieņem attiecīgu lēmumu;
6.2.2. Konstatējot neatbilstību kādai no Nolikuma 4.1. vai 5. punktā noteiktajām prasībām, Komisija izvērtē tās būtiskumu un ietekmi uz turpmāko piedāvājumu izvērtēšanas procesu un lemj par turpmāku piedāvājuma izvērtēšanu. Komisija noraida Pretendenta piedāvājumu, ja konstatē būtisku piedāvājuma noformējuma neatbilstību Nolikuma prasībām.
6.3. Finanšu piedāvājumu pārbaude
6.3.1. Komisija turpmāk noteiktajā secībā izvērtē, vai Pretendenta finanšu piedāvājums izstrādāts atbilstoši Nolikuma 4.5. punktā noteiktajām finanšu piedāvājuma prasībām, un noraida Pretendenta piedāvājumu, ja:
6.3.1.1. Pretendents iesniedz vairākus finanšu piedāvājumus;
6.3.1.2. Pretendents iesniedz piedāvājumu par nepilnu Iepirkuma priekšmeta apjomu;
6.3.1.3. Pretendents finanšu piedāvājuma sagatavošanā neievēro Nolikuma 4.5. punktā noteikto kārtību;
6.3.2. Komisija pārbauda, vai piedāvājumā nav aritmētisku kļūdu, PIL 41. panta devītās daļas kārtībā.
6.3.3. PIL 53. pantā noteiktajā kārtībā Komisija pārbauda, vai piedāvājums Iepirkumā nav nepamatoti lēts.
6.4. Pretendentu kvalifikācijas un piedāvājumu atbilstības pārbaude
6.4.1. Komisija pārbauda Pretendentu atbilstību Nolikuma 4.3. punktā noteiktajām kvalifikācijas prasībām un piedāvājuma atbilstību Nolikuma 4.4. punktā noteiktajām prasībām. 
6.4.2. Komisija noraida Pretendenta piedāvājumu, ja Pretendents neatbilst Nolikuma 4.3. punktā noteiktajām prasībām vai piedāvājums neatbilst Nolikuma 4.4. punktā noteiktajām prasībām, vai Pretendents nesniedz Nolikumā noteikto informāciju.
6.5. Pretendenta, kuram būtu piešķiramas Līguma slēgšanas tiesības, noteikšana
6.5.1. Komisija sastāda kopējo piedāvājumu vērtēšanas tabulu un izvēlas saimnieciski visizdevīgāko piedāvājumu, vērtējot piedāvājuma cenu un kvalitāti  pēc šādiem kritērijiem:
	[bookmark: _Hlk194490502]Nr.
	Kritērijs
	Maksimālais punktu skaits

	1.
	Piedāvājuma cena (C)
	94

	Punktus aprēķina, izmantojot šādu formulu:
C = Cx/Cy x Cmax, kur:
Cx – viszemākā piedāvātā kopējā cena;
Cy – vērtējamā piedāvājuma kopējā cena;
Cmax – Nolikumā noteiktais maksimālais punktu skaits kritērijam.

	2.
	Vides vadības sistēma (V)
	2

	Ja pretendentam (vai kādam no biedriem, ja pretendents piedalās Iepirkumā kā piegādātāju apvienība vai personālsabiedrība) ir vides  vadības sistēmas sertifikāts ISO 14001 vai līdzvērtīgs sertifikāts[footnoteRef:2], Komisija piešķir 2 punktus. [2:  Par vides vadības sistēmas aprakstu punktus nepiešķir.] 

Ja pretendentam nav kvalitātes vadības sistēmas sertifikāts, Komisija punktus nepiešķir (0 punkti).

	3.
	Arodveselības un darba drošības vadības sistēma (A)
	2

	Ja pretendentam (vai kādam no biedriem, ja pretendents piedalās iepirkumā kā piegādātāju apvienība vai personālsabiedrība) ir arodveselības un darba drošības vadības sistēmas sertifikāts ISO 45001 vai līdzvērtīgs sertifikāts[footnoteRef:3], Komisija piešķir 2 punktus. [3:  Par arodveselības un darba drošības vadības sistēmas aprakstu punktus nepiešķir.] 

Ja pretendentam nav kvalitātes vadības sistēmas sertifikāts, Komisija punktus nepiešķir (0 punkti).

	4.
	Kvalitātes vadības sistēma (K)
	2

	Ja pretendentam (vai kādam no biedriem, ja pretendents piedalās Iepirkumā kā piegādātāju apvienība vai personālsabiedrība) ir pakalpojuma kvalitātes vadības sistēmas sertifikāts ISO 9001 vai līdzvērtīgs sertifikāts[footnoteRef:4], piešķir 2 punktus. [4:  Par kvalitātes vadības sistēmas aprakstu punktus nepiešķir] 

Ja pretendentam nav kvalitātes vadības sistēmas sertifikāts – Komisija punktus nepiešķir (0 punkti).

	Kopā maksimālais punktu skaits:
	100



6.5.2. [bookmark: _Ref132871759]Vērtēšanā katra kritērija punktu summu un iegūto punktu kopsummu nosaka ar precizitāti divas decimālzīmes aiz komata.
6.5.3. Ja vairāku Pretendentu piedāvājumi ir ar vienādu punktu skaitu saimnieciski izdevīgāka piedāvājuma vērtējumā, Komisija izvēlas Pretendentu kurš saņēmis augstāku punktu skaitu kritērija “Piedāvājuma cena (C)” vērtējumā. Ja, piemērojot iepriekš norādīto izvēles kritēriju, Komisija nevar izvēlēties uzvarētāju pretendentu, tā izvēlas piedāvājumu, pamatojoties uz kvalitātes kritērijiem, kas raksturo iesniegto piedāvājumu, tostarp tādiem, kas saistīti ar sociālajiem, vides vai inovāciju aspektiem.
6.6. Komisija pārbauda, vai uz Pretendentu, kuram būtu piešķiramas Iepirkuma līguma slēgšanas tiesības, neattiecas Nolikuma 4.2. punktā noteiktie izslēgšanas iemesli, pārbaudi veicot Publisko iepirkumu likuma 42. pantā un 43. pantā noteiktajā kārtībā, kā arī publiski pieejamajās sankciju datubāzēs. 
6.7. Lēmums par Līguma slēgšanas tiesību piešķiršanu
6.7.1. Komisija lemj par Līguma slēgšanas tiesību piešķiršanu Pretendentam, kuram atbilstoši Komisijas lēmumam būtu piešķiramas Līguma slēgšanas tiesības (Nolikuma 6.5. punkts) un uz kuru neattiecas pretendentu izslēgšanas iemesli.
6.7.2. Ja izraudzītais Pretendents atsakās slēgt Līgumu ar Pasūtītāju, Komisija pieņem lēmumu slēgt Līgumu ar nākamo Pretendentu, kurš iesniedzis saimnieciski visizdevīgāko piedāvājumu, vai pārtraukt Iepirkumu, neizvēloties nevienu piedāvājumu.
6.7.3. Par atteikšanos slēgt Līgumu uzskatāmi šādi gadījumi:
6.7.3.1. Pretendents rakstiski paziņo Komisijai par piedāvājuma atsaukumu;
6.7.3.2. nenoslēdz Līgumu piecu darbdienu laikā pēc Pasūtītāja uzaicinājuma saņemšanas;
6.7.3.3. Pretendents neiesniedz Nolikuma 4.1.5. punktā noteikto dokumentu.

7. [bookmark: _Hlk132392296][bookmark: _Hlk132397414]LĪGUMA NOSLĒGŠANAS KĀRTĪBA
7.1. Līgumu slēdz saskaņā ar Nolikuma 7. pielikumā pievienoto Līguma projektu.
7.2. Līgumu izstrādā Pasūtītājs un to slēdz pēc Pasūtītāja valdes pilnvarojuma saņemšanas.

8. KOMISIJAS TIESĪBAS UN PIENĀKUMI
8.1. Komisijas tiesības:
8.1.1. noraidīt Pretendenta piedāvājumu vai izslēgt Pretendentu no turpmākās dalības Iepirkumā, ja Komisija konstatē piedāvājuma noraidīšanas vai Pretendenta izslēgšanas apstākļus;
8.1.2. pieaicināt ekspertu ar padomdevēja tiesībām;
8.1.3. pieprasīt, lai Pretendents izskaidro vai papildina piedāvājumā ietverto informāciju vai dokumentu;
8.1.4. pieprasīt Pretendentam uzrādīt dokumenta oriģinālu vai iesniegt apliecinātu dokumenta kopiju, ja Komisijai rodas šaubas par iesniegtās dokumenta kopijas autentiskumu;
8.1.5. Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas Līguma slēgšanas tiesības;
8.1.6. piešķirt Līguma slēgšanas tiesības, izbeigt vai pārtraukt Iepirkumu, neizvēloties nevienu piedāvājumu.
8.2.  Komisijas pienākumi:
8.2.1. vērtēt Pretendentus un to iesniegtos piedāvājums saskaņā ar PIL un Nolikumu;
8.2.2. piedāvājumu vērtēšanas laikā līdz Iepirkuma rezultātu paziņošanai nesniegt informāciju par vērtēšanas procesu.

9. PRETENDENTU TIESĪBAS UN PIENĀKUMI
9.1. Pretendentu tiesības:
9.1.1. veidot piegādātāju apvienību un iesniegt vienu kopēju piedāvājumu Iepirkumā;
9.1.2. sekot līdzi piedāvājumu atvēršanas procesam EIS sadaļā “Atvēršana”;
9.1.3. līdz piedāvājumu iesniegšanas termiņa beigām grozīt vai jebkurā Iepirkuma stadijā atsaukt iesniegto piedāvājumu, rakstiski par to paziņojot Komisijai;
9.1.4. piedāvājumā noteikt, kura no piedāvājumā ietvertās informācijas ir komercnoslēpums vai konfidenciāla informācija, pamatojoties uz PIL 14. panta otro daļu, un Pasūtītājam to nebūs tiesības atklāt citiem Pretendentiem. 
9.2. Pretendentu pienākumi:
9.2.1. pastāvīgi sekot EIS publicētajai informācijai, tajā skaitā Komisijas sniegtajām atbildēm uz Piegādātāju jautājumiem;
9.2.2. izstrādāt piedāvājumu atbilstoši Nolikuma noteikumiem, tajā skaitā aizpildīt Nolikumam pievienotās veidnes. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
9.2.3. Komisijas noteiktajā termiņā sniegt atbildi uz Komisijas pieprasījumu izskaidrot vai papildināt piedāvājumā ietverto informāciju vai dokumentu;
9.2.4. nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
9.2.5. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Iepirkuma rezultāta.

10. FIZISKO PERSONU DATU APSTRĀDE
10.1. Personas datu apstrādes pamatojums – Iepirkuma norise, Pretendentu piedāvājumu izvērtēšana, Līguma noslēgšana un izpilde saskaņā ar Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), PIL un Nolikumu.
10.2. Pretendents nodrošina, ka Iepirkuma piedāvājumā norādīto fizisko personu (tai skaitā no visu personu apvienības biedru neatkarīgi no savstarpējo attiecību tiesiskā rakstura, kā arī visu apakšuzņēmēju, ja tādi piesaistīti, speciālistiem, darbiniekiem, kontaktpersonām) datu apstrādei ir tiesiskais pamats normatīvajos aktos noteiktajā kārtībā un personas ir informētas par datu apstrādi.
10.3. Personas datu pārzinis ir valsts akciju sabiedrība "Ceļu satiksmes drošības direkcija", reģ. Nr. 40003345734, juridiskā adrese: Sergeja Eizenšteina iela 6, Rīga, LV-1079. 
10.4. Kontaktinformācija ar personas datu apstrādi saistītajos jautājumos ir datu.specialists@csdd.gov.lv. Ar Pasūtītāja Privātuma politiku var iepazīties šeit: https://www.csdd.lv/personas-datu-apstrade/privatuma-politika. 


11. CITI NOTEIKUMI
11.1. Citus noteikumus attiecībā uz Iepirkuma norisi, kas nav atrunāti Nolikumā, paredz Latvijas Republikas normatīvie akti.
11.2. Nolikumam pievienoti šādi pielikumi:
1. pielikums – Tehniskā specifikācija;
2. pielikums – Pieteikuma veidne;
3. pielikums -  Apliecinājuma veidne;
4. pielikums – Pretendenta pieredzes apraksts veidne;
5. pielikums – Speciālista apliecinājums veidne;
6. pielikums – Finanšu piedāvājums (Būvdarbu apjomu saraksts) veidne;
7. pielikums – Līguma projekts.

